**Doložka vybraných vplyvov**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 1. **Základné údaje** | | | | | | | | | | |
| **Názov materiálu** | | | | | | | | | | |
| Návrh zákona o informačných technológiách verejnej správy a o zmene a doplnení niektorých zákonov | | | | | | | | | | |
| **Predkladateľ (a spolupredkladateľ)** | | | | | | | | | | |
| Podpredseda vlády SR pre investície a informatizáciu | | | | | | | | | | |
| **Charakter predkladaného materiálu** | | ☐ | | Materiál nelegislatívnej povahy | | | | | | |
| **X** | | Materiál legislatívnej povahy | | | | | | |
| **X** | | Transpozícia práva EÚ | | | | | | |
| *V prípade transpozície uveďte zoznam transponovaných predpisov:* *Smernica Európskeho parlamentu a Rady (EÚ) 2016/2102 z 26. októbra 2016 o prístupnosti webových sídel a mobilných aplikácií subjektov verejného sektora* | | | | | | | | | | |
| **Termín začiatku a ukončenia PPK** | | | | | | 5.10.2017 – 11.10.2017 | | | | |
| **Predpokladaný termín predloženia na MPK\*** | | | | | | 16.10.2017- 06.11.2017,  02.07.2018- 11.07.2018 (opätovné MPK) | | | | |
| **Predpokladaný termín predloženia na Rokovanie vlády SR\*** | | | | | | September 2019 | | | | |
|  | | | | | | | | | | |
| 1. **Definícia problému** | | | | | | | | | | |
| *Uveďte základné problémy, na ktoré navrhovaná regulácia reaguje.*  Návrh zákona vychádza z existujúcej právnej úpravy - zákon č. 275/2006 Z. z. o informačných systémoch verejnej správy (ISVS), ktorá reguluje oblasť informačných systémov verejnej správy. Ostatné súčasti správy informačných technológií nie sú v legislatíve upravené vôbec, alebo sú upravené nesystematicky a vo viacerých predpisoch. Revízia ustanovení platnej právnej úpravy sa ukázala ako potrebná aj s ohľadom na vývoj v oblasti informačných technológií, ale aj s ohľadom na zmeny vo vnímaní a v stave realizácie informatizácie verejnej správy na Slovensku. | | | | | | | | | | |
| 1. **Ciele a výsledný stav** | | | | | | | | | | |
| *Uveďte hlavné ciele navrhovaného predpisu (aký výsledný stav chcete reguláciou dosiahnuť).*  Cieľom legislatívneho návrhu je komplexne upraviť správu informačných technológií verejnej správy (ITVS) tak, aby boli jednotným spôsobom pokryté všetky oblasti vedenia a riadenia v správe ITVS. Návrh pokrýva celý životný cyklus ITVS, od fázy plánovania a organizácie až po monitoring a hodnotenie, pričom predmet pôvodnej právnej úpravy informačných systémov verejnej správy z roku 2006 sa rozširuje aj o ostatné súčasti informačných technológií verejnej správy.  Nadväzne na to je cieľom návrhu zákona ustanoviť jednotný spôsob plnenia povinností pri výkone všetkých fáz riadenia v správe ITVS.  Medzi hlavné oblasti úpravy patrí:   * základné pojmy a princípy v správe ITVS, * organizácia správy ITVS a vymedzenie vedenia a riadenia v správe ITVS, * pôsobnosť orgánov vedenia a riadenia pri správe ITVS v rámci pôsobnosti, * strategické a koncepčné dokumenty v správe ITVS, * jednotné pravidlá pre * plánovanie a organizáciu ITVS, * obstarávanie a implementáciu ITVS, * prevádzku, servis a podporu, * monitoring a hodnotenie, * bezpečnosť informačných technológií verejnej správy, * ustanovenie štandardov pre ISVS, * vydávanie výkladových stanovísk, * kontrola a sankčný mechanizmus pre neplnenie povinností.   Od zavedenia nových pravidiel pre správu ITVS ustanovených v návrhu zákona sa očakáva zmena základného filozofického a systémového nastavenia tejto oblasti. | | | | | | | | | | |
| 1. **Dotknuté subjekty** | | | | | | | | | | |
| *Uveďte subjekty, ktorých sa zmeny návrhu dotknú priamo aj nepriamo:*  Návrh zákona ovplyvní povinné osoby podľa aktuálne platného zákona č. 275/2006 Z.z. o informačných systémoch verejnej správy, okruh subjektov teda ostáva nezmenený, mení sa ich pomenovanie a rozdelenie (na orgán vedenia a orgány riadenia).  Orgánom vedenia je Úrad podpredsedu vlády SR pre investície a informatizáciu. Orgánmi riadenia sú:   1. ministerstvo a ostatný ústredný orgán štátnej správy, 2. Generálna prokuratúra Slovenskej republiky, Najvyšší kontrolný úrad Slovenskej republiky, Úrad pre dohľad nad zdravotnou starostlivosťou, Úrad na ochranu osobných údajov Slovenskej republiky, Úrad pre reguláciu elektronických komunikácií a poštových služieb, Dopravný úrad, Úrad pre reguláciu sieťových odvetví a iný štátny orgán, 3. obec a vyšší územný celok, 4. Kancelária Národnej rady Slovenskej republiky, Kancelária prezidenta Slovenskej republiky, Kancelária Ústavného súdu Slovenskej republiky, Kancelária Najvyššieho súdu Slovenskej republiky, Kancelária Súdnej rady Slovenskej republiky, Kancelária verejného ochrancu práv, Úrad komisára pre deti, Úrad komisára pre osoby so zdravotným postihnutím, Ústav pamäti národa, Sociálna poisťovňa, zdravotné poisťovne, Tlačová agentúra Slovenskej republiky, Rozhlas a televízia Slovenska, Rada pre vysielanie a retransmisiu, 5. právnická osoba v zriaďovateľskej alebo zakladateľskej pôsobnosti orgánu riadenia uvedeného v písmenách a) až d), 6. komora regulovanej profesie a komora, na ktorú je prenesený výkon verejnej moci s povinným členstvom, 7. fyzická osoba a právnická osoba neuvedená v písmenách a) až f), okrem Národnej banky Slovenska, na ktorú je prenesený výkon verejnej moci alebo ktorá plní úlohy na úseku preneseného výkonu štátnej správy podľa osobitného predpisu, 8. záujmové združenie právnických osôb DataCentrum elektronizácie územnej samosprávy Slovenska, ktorého jedinými členmi sú Ministerstvo financií Slovenskej republiky a Združenie miest a obcí Slovenska.   Nepriamo sa materiál dotýka všetkých podnikateľských subjektov, ktorí spolupracujú s orgánom riadenia pri plánovaní, obstarávaní a implementácii projektu, a to z dôvodu záväznosti nových pravidiel pre správu ITVS a nové zmluvné podmienky, ktoré musia byť povinne aplikované pre projekty v rámci ITVS. | | | | | | | | | | |
| 1. **Alternatívne riešenia** | | | | | | | | | | |
| *Aké alternatívne riešenia boli posudzované?*  *Uveďte, aké alternatívne spôsoby na odstránenie definovaného problému boli identifikované a posudzované.*  Súčasná právna úprava zahŕňa len povinnosti vo vzťahu k informačným systémom verejnej správy, pričom životný cyklus ostatných súčastí IT, t. j. infraštruktúra, informačná činnosť a elektronické služby úpravou neboli pokryté, prípadne boli upravené okrajovo v iných predpisoch, metodických predpisoch a uzneseniach vlády. Tieto predpisy boli zmapované v rámci analýzy, na základe ktorej bol spracovaný legislatívny zámer a následne paragrafové znenie návrhu zákona.  Analýza vychádzala z medzinárodných štandardov, metodík a referenčných rámcov, a to najmä:  • COBIT® 5,  • ISO/IEC 38500: 2008 – Slovenská technická norma - Korporátna governancia informačných technológií,  • ISO/IEC 20000-1: 2011 - Slovenská technická norma - Informačné technológie, Manažérstvo služieb, Časť 1: Požiadavky na systém manažérstva služieb,  • ISO/IEC 20000-2: 2005 - Slovenská technická norma - Informačné technológie, Manažment služieb, Časť 2: Odporúčania z praxe,  • ITIL® v3,  • TOGAF® v9. | | | | | | | | | | |
| 1. **Vykonávacie predpisy** | | | | | | | | | | |
| *Predpokladá sa prijatie/zmena vykonávacích predpisov?* | | | | | **X** Áno | | | ☐ Nie | | |
| *Ak áno, uveďte ktoré oblasti budú nimi upravené, resp. ktorých vykonávacích predpisov sa zmena dotkne:*  Všeobecne záväzný právny predpis, ktorý sa v Zbierke zákonov Slovenskej republiky vyhlasuje uverejnením úplného znenia a ktorý vydá úrad podpredsedu vlády, ustanoví   1. jednotlivé kategórie informačných technológií verejnej správy a podrobnosti o spôsobe zaraďovania do týchto kategórií s použitím klasifikácie informácií a kategorizácie sietí a informačných systémov podľa osobitného predpisu na účely podľa § 10 ods. 5, 2. najvyššiu celkovú cenu a najdlhšiu lehotu dodania na účely podľa § 10 ods. 7, 3. podrobnosti o zabezpečení organizačných podmienok a procesných podmienok podľa § 13 ods. 5, 4. podrobnosti o riadení projektov podľa § 14 ods. 4 a najvyššiu cenu čiastkového plnenia a najdlhšiu lehotu dodania čiastkového plnenia podľa § 14 ods. 4 písm. d) tretieho a štvrtého bodu, 5. úrovne servisných požiadaviek a incidentov a podrobnosti o spôsobe a rozsahu ich riešenia podľa § 15 ods. 3 písm. a), 6. kritériá na určenie úrovne kontinuity podľa § 15 ods. 4 písm. a), 7. rozsah a oblasti zberu údajov podľa § 16 ods. 2 písm. c), 8. rozsah a spôsob plnenia povinností podľa § 13 až 16 iných, ako podľa písmen c) až g), v závislosti od klasifikácie informácií a kategorizácie sietí a informačných systémov, 9. podrobnosti o bezpečnosti informačných technológií verejnej správy podľa § 17 až 22, obsahu bezpečnostných opatrení, obsahu a štruktúre bezpečnostného projektu a rozsah bezpečnostných opatrení v závislosti od klasifikácie informácií a kategorizácie sietí a informačných systémov, 10. spôsob a postupy pri elektronizácie agendy verejnej správy orgánu riadenia na účely zabezpečenia riadneho výkonu poskytovania služieb verejnej správy, služieb vo verejnom záujme a verejných služieb a zabezpečenia riadnej prevádzky informačných technológií verejnej správy, 11. štandardy podľa § 23. | | | | | | | | | | |
| 1. **Transpozícia práva EÚ** | | | | | | | | | | |
| *Uveďte, v ktorých ustanoveniach ide národná právna úprava nad rámec minimálnych požiadaviek EÚ spolu s odôvodnením.*  Navrhovaná úprava nejde nad rámec minimálnych požiadaviek EÚ vyplývajúcich z transponovanej smernice o prístupnosti webových sídel a mobilných aplikácií subjektov verejného sektora. | | | | | | | | | | |
|  | | | | | | | | | | |
| 1. **Preskúmanie účelnosti\*\*** | | | | | | | | | | |
| *Uveďte termín, kedy by malo dôjsť k preskúmaniu účinnosti a účelnosti navrhovaného predpisu.*  *Uveďte kritériá, na základe ktorých bude preskúmanie vykonané.*  Neaplikuje sa. | | | | | | | | | | |
| \* vyplniť iba v prípade, ak materiál nie je zahrnutý do Plánu práce vlády Slovenskej republiky alebo Plánu legislatívnych úloh vlády Slovenskej republiky.  \*\* nepovinné | | | | | | | | | | |
|  | | | | | | | | | | |
| 1. **Vplyvy navrhovaného materiálu** | | | | | | | | | | |
| **Vplyvy na rozpočet verejnej správy** | **X** | | **Pozitívne** | | | ☐ | **Žiadne** | | **X** | **Negatívne** |
| z toho rozpočtovo zabezpečené vplyvy | **☐** | | Áno | | | ☐ | Nie | | **X** | Čiastočne |
| **Vplyvy na podnikateľské prostredie** | **X** | | **Pozitívne** | | | **☐** | **Žiadne** | | **X** | **Negatívne** |
| z toho vplyvy na MSP | **X** | | Pozitívne | | | **☐** | Žiadne | | **X** | Negatívne |
| **Sociálne vplyvy** | **☐** | | **Pozitívne** | | | **X** | **Žiadne** | | **☐** | **Negatívne** |
| **Vplyvy na životné prostredie** | **☐** | | **Pozitívne** | | | **X** | **Žiadne** | | **☐** | **Negatívne** |
| **Vplyvy na informatizáciu** | **☐** | | **Pozitívne** | | | **X** | **Žiadne** | | **☐** | **Negatívne** |
| **Vplyv na služby verejnej správy pre občana** | **☐** | | **Pozitívne** | | | **X** | **Žiadne** | | **☐** | **Negatívne** |

|  |
| --- |
| 1. **Poznámky** |
| **K vyznačenému vplyvu na rozpočet verejnej správy**  Návrh splnomocňuje Úrad podpredsedu vlády SR pre investície a informatizáciu na vydanie vykonávacích predpisov, ktoré majú bližšie špecifikovať podrobnosti o jednotlivých častiach návrhu a  ich obsah bude zásadným spôsobom ovplyvňovať rozsah plnenia povinností podľa zákona o ITVS.  Vzhľadom na skutočnosť, že účinnosť zákona sa navrhuje až na 01. máj 2019 prvé zvýšené nároky na rozpočet môžu nastať v roku 2019 v súvislosti s prípravou na nové opatrenia, t. j. po finalizácii a schválení súvisiacich vykonávacích predpisov, pričom reálne výdavky očakávame až koncom roku 2020, resp. začiatkom roku 2021.  V súčasnosti bolo možné vyčísliť výdavky len tých správcov rozpočtových kapitol, ktorí predložili podklady k vplyvu na rozpočet VS, ide o Ministerstvo školstva, vedy a výskumu SR, Ministerstvo vnútra SR, Protimonopolný úrad SR, Ministerstvo pôdohospodárstva a rozvoja vidieka SR. Zároveň sú vyčíslené vplyvy na rozpočet obcí na základe predložených podkladov od ZMOS a združenia DEUS, ktoré budú uhradené z rozpočtu obcí. Jednotlivé subjekty VS budú rozšírením právnej úpravy z ISVS na ITVS ovplyvnené rôzne, nakoľko nová právna úprava vychádza z princípu nastavenia „škálovania“ rozsahu a spôsobu plnenia povinností vo vzťahu jednak ku kategóriám informačných technológií a údajov, ktoré orgány riadenia (povinné osoby) spracúvajú, ako aj vo vzťahu k veľkosti projektov ich budovania, servisu, či zmien. Analýzu vplyvov na rozpočet v súvislosti s novými, resp. rozšírenými povinnosťami bude tiež možné spracovať v rámci prípravy vykonávacích predpisov, a to najmä predpisu ustanovujúceho podrobnosti o rozsahu a spôsobu plnenia povinností podľa § 13 až 16 v závislosti od klasifikácie informácií a kategorizácie sietí a informačných systémov a podrobnosti o obsahu bezpečnostných opatrení, obsahu a štruktúre bezpečnostného projektu a rozsah bezpečnostných opatrení v závislosti od klasifikácie informácií a kategorizácie sietí a informačných systémov.  Realizácia návrhu bude v súčasnom plánovacom rozpočtovom období zabezpečená v rámci schválených limitov dotknutých kapitol štátneho rozpočtu okrem tých subjektov, ktorí sú uvedený v doložke vplyvov na rozpočet VS.  Vyššie označený pozitívny vplyv na rozpočet verejnej správy možno očakávať realizáciou kontrol z ukladania pokút pre neplnenie povinností vyplývajúcich zo zákona, pričom zákon ustanovuje skutkové podstaty správnych deliktov pre najzávažnejšie porušenia povinností s osobitnými sadzbami pokút a všeobecnú skutkovú podstatu porušenia inej zákonnej povinnosti s jednotnou sadzbou pokuty.  Výkonom kontrol je podľa návrhu poverený Úrad podpredsedu vlády SR pre investície a informatizáciu. Počet takýchto kontrol, ako ani počet a výšku uložených pokút nie je vopred možné identifikovať a kvantifikovať.  Analýza vplyvov zohľadňuje dopady na štátny rozpočet a rozpočet obcí na základe ekonomických analýz a kvalifikovaných odhadov.  **K vplyvom na informatizáciu**  Návrh zásadným spôsobom zasahuje do oblasti informatizácie verejnej správy, pričom očakávame, že ovplyvní štátnu správu na úseku informatizácie pozitívnym spôsobom, keďže navrhované pravidlá smerujú k zabezpečeniu efektívneho využívania existujúcich zdrojov a posilneniu kontroly pri vynakladaní prostriedkov a kapacít na budovanie nových systémov.  Napriek uvedenému však návrh nezakladá vplyvy na informatizáciu v zmysle Jednotnej metodiky na posudzovanie vybraných vplyvov, nakoľko nedochádza k rozširovaniu, inovácii alebo vytváraniu nových elektronických služieb verejnej správy, ani informačných systémov verejnej správy*.* Návrh v plnej miere zohľadňuje a využíva už existujúce nástroje informatizácie. Z uvedeného dôvodu nebola spracovaná analýza vplyvov.  **K vplyvom na podnikateľské prostredie**  Návrh predpokladá vplyvy na podnikateľské prostredie a vplyvy na malých a stredných podnikateľov (MSP).  Rozšírenie právnej úpravy z oblasti ISVS na ITVS a regulácia jednotlivých fáz životného cyklu ITVS, zavedenie prísnejších pravidiel, resp. „otvorených“ pravidiel v správe ITVS predpokladá dopad na zmluvné vzťahy v oblasti IT služieb, kde podnikateľské a dodávateľské subjekty budú musieť akceptovať podmienky stanovené zákonom pre IT projekty verejnej správy. Príklady takýchto povinností sú uvedené v analýze vplyvov.  Na druhej strane navrhovanými legislatívnymi zmenami očakávame posilnenie konkurencieschopnosti na trhu. Zverejňovanie informácií o informačných systémoch môže v konečnom dôsledku prispieť k uvedeniu alebo rozšíreniu nových výrobných metód, technológií a výrobkov na trh, pričom povinnosť zmluvného dojednania licenčných podmienok v súlade s EUPL pre tie informačné systémy, ktoré budú vyvíjané, predpokladá zvýšený dôraz na kvalitu dodávaných služieb pre štát.  V súčasnosti nie je možné bližšie definovať približný ani predpokladaný počet dotknutých podnikateľov v zmysle Jednotnej metodiky pre posudzovanie vybraných vplyvov. Taktiež nie je možné v tomto štádiu porovnať dopad legislatívnych zmien v súvislosti s konkurenčnými alebo dodávateľsko-odberateľskými vzťahmi na MSP a veľké podnikateľské subjekty.  Zmena pre podnikateľov, ktorí budú chcieť dodávať IT do verejnej správy (s rešpektovaním procesov verejného obstarávania) – úprava zmlúv, zosúladenie vzorov zmlúv s novým predpisom a zmena niektorých zmluvných ustanovení (napr. vo vzťahu k § 14 ods. 2 písm. d)).  Predkladaný návrh zákona bol konzultovaný s podnikateľskými subjektmi, ktorých závery boli plne zapracované do paragrafového znenia. Počas tvorby návrhu zákona prebiehali konzultácie s odborníkmi v rámci pracovných skupín pod vedením úradu, kde sú zastúpené aj podnikateľské subjekty v oblasti IT. Pri tvorbe paragrafového znenia sa využili podnety z týchto pracovných skupín. Legislatívny zámer bol tiež prerokovaný s mimovládnymi organizáciami pôsobiacimi v oblasti informačných technológii. |
| 1. **Kontakt na spracovateľa** |
| *Uveďte údaje na kontaktnú osobu, ktorú je možné kontaktovať v súvislosti s posúdením vybraných vplyvov*  tel. +421 (0)2 2092 8191 |
| 1. **Zdroje** |
| *Uveďte zdroje (štatistiky, prieskumy, spoluprácu s odborníkmi a iné), z ktorých ste pri vypracovávaní doložky, príp. analýz vplyvov vychádzali.*  Odborné diskusie s odborníkmi v oblasti informačných technológií a bezpečnosti informačných technológií v rámci pracovných skupín ÚPPVII. |
| 1. **Stanovisko Komisie pre posudzovanie vybraných vplyvov z PPK** |
| **I. Úvod:** Úrad podpredsedu vlády SR pre investície a informatizáciu dňa 5. októbra 2017 predložil Stálej pracovnej komisii na posudzovanie vybraných vplyvov (ďalej len „Komisia“) na predbežné pripomienkové konanie materiál „*Návrh zákona o výkone správy v oblasti informačných technológií verejnej správy a o zmene a doplnení niektorých zákonov“* spolu so žiadosťou o skrátenie PPK*.* Komisia tejto žiadosti vyhovela. Materiál predpokladá pozitívno-negatívne vplyvy na rozpočet verejnej správy, ktoré sú čiastočne rozpočtovo zabezpečené, pozitívno-negatívne vplyvy na podnikateľské prostredie, vrátane pozitívno-negatívnych vplyvov na malé a stredné podniky, a pozitívne vplyvy na informatizáciu.  **II. Pripomienky a návrhy zmien:** Komisia uplatňuje k materiálu nasledovné pripomienky a odporúčania:  **K doložke vybraných vplyvov**  Komisia žiada predkladateľa o podrobnejšie vyplnenie bodu 4. doložky, t. j. uvedenie subjektov, ktorých sa návrh zákona dotkne a ich počtu. Komisia nesúhlasí s tvrdením predkladateľa uvedenom v bode 10. Doložky, že v súčasnosti nie je možné bližšie definovať približný ani predpokladaný počet dotknutých podnikateľov.  **Odôvodnenie:**  V osobitnej časti dôvodovej správy k § 10 až 12, 2. odsek je uvedené, že okruh subjektov ostáva nezmenený a predložený návrh zákona ovplyvní povinné osoby podľa platného zákona č. 275/2006 Z. z. o ISVS (ďalej len „zákon o ISVS“) vzhľadom na skutočnosť, že rozsah povinných osôb sa osvedčil, aj predložený návrh zákona vychádza z tohto rozsahu a ponecháva ho nezmenený. Pretože zákon o ISVS je platný od 20.05.2006, viac ako 11 rokov, Komisia má za to, že predkladateľ potrebnými štatistikami disponuje a Komisia nevidí objektívny dôvod, aby tento bod doložky bol podrobnejšie rozpísaný. Pri stanovení počtu dotknutých subjektov by mal predkladateľ vychádzať z údajov za predchádzajúce obdobie a použiť metódu odborného odhadu – túto skutočnosť je potrebné následne uviesť do bodu 12. doložky.  **Stanovisko ÚPPVII**: Upravený bod 4 doložky vplyvov. Počet dotknutých podnikateľov však nie je možné určiť.  Komisia odporúča predkladateľovi dopracovanie bodu 5. doložky uvádzajúc popis týchto alternatívnych riešení, vrátane nulového variantu.  **Odôvodnenie:**  Doložka k predmetnému materiálu dostatočne neobsahuje informáciu, aké alternatívne riešenia boli zvažované. Súhrn noriem z ktorých vychádzala analýza - celková mapa IT predpisov nie je dostatočne zrozumiteľný pre verejnosť.  **Stanovisko ÚPPVII**: Upravený bod 5 doložky vplyvov.  Komisia odporúča predkladateľovi dopracovanie bodu 6. doložky o konkrétne názvy vykonávacích predpisov k jednotlivým zmenám, ktoré bude vo vzťahu  k predloženému návrhu zákona potrebné novelizovať. Zároveň Komisia upozorňuje, že aj tieto vykonávacie predpisy budú musieť byť predmetom PPK a mať všetky náležitosti podľa Jednotnej metodiky na posudzovanie vybraných vplyvov.  **Odôvodnenie:**  Náležitosti Jednotnej metodiky na posudzovanie vplyvov (schválenej uznesením vlády č. 24/2015 v znení uznesenia vlády č. 55/2015 a uznesenia vlády SR č. 513/2016).  **Stanovisko ÚPPVII**: Ide o odporúčanie Komisie. Vzhľadom na skutočnosť, že v súčasnosti nie je možné presne stanoviť názvy vykonávacích predpisov, pripomienka nie je zapracovaná, a to v súlade s bodom 6 Jednotnej metodiky. Výnos č. 55/2014 Z.z. o štandardoch pre informačné systémy verejnej správy ostáva v platnosti aj po nadobudnutí účinnosti zákona.  Z doložky vybraných vplyvov vyplývajú pozitívne aj negatívne vplyvy na rozpočet verejnej správy uvedené ako čiastočne rozpočtovo zabezpečené.  Pozitívne vplyvy predkladateľ očakáva v súvislosti s ukladaním pokút pre neplnenie povinností vyplývajúcich zo zákona, pričom nie je možné vopred kvantifikovať výšku týchto príjmov.  Negatívne vplyvy na rozpočet verejnej správy predkladateľ očakáva v súvislosti s novými, resp. rozšírenými povinnosťami vyplývajúcimi zo zákona, tieto však bude možné kvantifikovať až v rámci prípravy vykonávacích predpisov, ktoré ustanovia podrobnosti o rozsahu a spôsobe plnenia povinností v závislosti od klasifikácie informácií a kategorizácie sietí a informačných systémov ako aj v závislosti od obsahu bezpečnostných opatrení, obsahu a štruktúre bezpečnostného projektu a pod., to znamená, že analýzu vplyvov na rozpočet verejnej správy nie je možné vypracovať. Predkladateľ predpokladá zvýšené nároky na rozpočet v roku 2019 v súvislosti s prípravou na nové opatrenia, t. j. po finalizácii a schválení súvisiacich vykonávacích predpisov, prechodné obdobie na zosúladenie informačných technológií verejnej správy je ustanovené do dvoch rokov od účinnosti zákona.  V poznámke predkladateľ uvádza, že v prípade zvýšených výdavkov súvisiacich s navrhovanou právnou úpravou budú tieto zabezpečené v rámci schválených limitov výdavkov jednotlivých subjektov verejnej správy okrem tých správcov rozpočtových kapitol, ktorí predložili podklady na vypracovanie doložky vplyvov na rozpočet VS a ktorí sú uvedení v doložke vplyvov na rozpočet VS.  Komisia berie na vedomie odôvodnenie predkladateľa ku kvantifikácii vplyvov na rozpočet verejnej správy s tým, že analýza vplyvov bude vypracovaná v rámci prípravy vykonávacích predpisov, ako aj vyjadrenie, že výdavky spojené s prijatím návrhu budú zabezpečené v rámci schválených limitov výdavkov jednotlivých subjektov verejnej správy.  Vzhľadom na možné vplyvy v súvislosti s personálnym zabezpečením povinností vyplývajúcich zo zákona Komisia žiada v doložke doplniť, že realizácia zákona bude zabezpečená v rámci schválených limitov počtu zamestnancov jednotlivých kapitol, t. j. všetky vplyvy Komisia žiada zabezpečiť v rámci limitov počtu zamestnancov a limitov výdavkov rozpočtu verejnej správy na príslušný rozpočtový rok, bez zvýšených požiadaviek na rozpočet verejnej správy. V nadväznosti na uvedené je potrebné v doložke v bode 9. uviesť, že vplyvy sú rozpočtovo zabezpečené.  **Stanovisko ÚPPVII:** Vzhľadom na to, že dodatočne boli predložené podklady od Ministerstva školstva, vedy a výskumu SR, Ministerstva vnútra SR, Protimonopolného úradu SR, Ministerstva pôdohospodárstva a rozvoja vidieka SR a ktorí uviedli, že predložený návrh zákona bude mať vplyv na ich rozpočet bola vypracovaná doložka vplyvov na rozpočet VS. Zároveň uvádzame, že ide o rozpočtovo nekrytý vplyv, ktorý je uvedený v doložke vplyvov na rozpočet VS. Analýza zároveň zohľadňuje aj vplyvy na rozpočet obcí, ktorý bol vypracovaný na základe podkladov od ZMOS a združenia DEUS.  **K analýze vplyvov na podnikateľské prostredie**  Komisia žiada predkladateľa o dopracovanie časti 3.2 analýzy o relevantné údaje  o formulovaných otázkach a témach diskusie, ako aj odpovede, prípadne stanoviská zúčastnených strán a spôsob ich zapracovania/využitia v materiáli, prípadne vyhodnotenia. Zároveň Komisia požaduje uviesť informáciu, či ciele, ktoré si predkladateľ stanovil pri príprave konzultácií, boli spolu s odôvodnením splnené, ako aj dĺžku trvania konzultácií a s kým bol predložený návrh konzultovaný.  **Odôvodnenie:**  Metodika vypracovania analýzy vplyvov na podnikateľské prostredie Jednotnej metodiky na posudzovanie vybraných vplyvov.  Podľa Doložky vybraných vplyvov má predložený materiál pozitívny a negatívny vplyv na podnikateľské prostredie, s čím Komisia môže súhlasiť, avšak v analýze vplyvov nie sú tieto vplyvy kvantifikované ani kvalitatívne popísané. Komisia žiada pozitívne a negatívne povinnosti predloženého návrhu zákona priradiť k dotknutým osobám. V tejto súvislosti Komisia žiada predkladateľa o dopracovanie analýzy podľa metodického postupu pre analýzu (príloha č. 3 Jednotnej metodiky na posudzovanie vybraných vplyvov).  **Stanovisko ÚPPVII:** Časť 3.2 analýzy je čiastočne upravená.  Pripomienky Stálej pracovnej komisie Legislatívnej rady vlády SR zo záverečného posúdenia vplyvov boli zapracované do doložky vplyvov na podnikateľské prostredie.  **III. Záver:** Stála pracovná komisia na posudzovanie vybraných vplyvov vyjadruje **nesúhlasné stanovisko** s materiálom predloženým na predbežné pripomienkové konanie s odporúčaním na jeho dopracovanie podľa pripomienok v bode II.  **IV. Poznámka:** Predkladateľ zapracuje pripomienky a odporúčania na úpravu uvedené v bode II a uvedie stanovisko Komisie do Doložky vybraných vplyvov spolu s vyhodnotením pripomienok.  Nesúhlasné stanovisko Komisie neznamená zastavenie ďalšieho schvaľovacieho procesu. Stanovisko Komisie slúži ako podklad pre informované rozhodovanie vlády Slovenskej republiky a ďalších subjektov v rámci schvaľovacieho procesu. Predkladateľ má možnosť dopracovať materiál podľa pripomienok a zaslať ho na opätovné schválenie Komisie, ktorá môže následne zmeniť svoje stanovisko.  Všetky pripomienky Stálej pracovnej komisie Legislatívnej rady vlády SR na posudzovanie vybraných vplyvov zo záverečného posúdenia vplyvov boli zapracované do doložky vplyvov na podnikateľské prostredie aj na rozpočet verejnej správy. |